Jumiekan fuud

Jumiekan Fuud ab kukin tekniik, flieva, spais, ah influens frah wan-wan a di wuoliip a imigrant we kom a di krappo ailant uoba di omoch senchri. Nowadiez, di kaina fuud we de pah ebri Jumiekan smadi menyu ingkluud kori guot, frai domplin, aki ah saalfish (di nashinal dish), frai plaa'n, joerk chikin ah puok, ah rais-ah-piiz. Tipikal siiznin a taim, skelian, Kach Banit pepa, ah kuoknat milk. Ina siizn, pier (avokaado) saab wid ebriting. 

 Ischri 

 Taino kuiziin 
Kristifa Kolombos kom a di konchri fyuu taim nier di en a di 15t senchri an di taat a di 16t senchri; wan taim ih weh aal get uolop aafa di naat kuos fi tuu ier (1503-1504). Pah demde visit de ih diskraib di wie di indijinos piipl, di Taino, prizaab deh miit bai yuuz konchri (chili) pepa, pimento (aalspais), ah sii saal fi mek we wi kom fi nuo az Jumiekan joerk spais. 

 Divelopment a di kuiziin 

Di Panish dem a weh di fos Yuropian piipl fi lan pan di ailant, ah deh lef dish laka eskobiich fish. Den di Ingglish dem koh inchajuus tingz laka di Jumiekan Pati. Chuu slievri, Afrikan kwiziin divelop pah di ailant an ilaas chuu tel nou, kaa muos a di piipl dem ab Afrikan anseschri. Exkiep sliev ron go aid ina bush ah faam Maruun seklment. Deh kech wail ag ah babikiu dem ina pit ina di grong fi no mek di sumuok gi dem we fi di Panish nuo wepaat deh de. A so wi get joerk puok. Yu wi kom kraas Chaini ah Indian influens ina di kuiziin tu, chuu di wuoliip a indencha liebara deh get fi riplies di slievdem afta imansipieshan, laka di eba papiula frai rais, ah kori miit.

Papiula ebridie fuud
Aki ah saalfish
Joerk chikin
Kori guot
Rais-ah-piiz (rais wid red kidni biin kuk ina kuoknat milk)
Jumiekan Pati (biif, chikin, chiiz, sai, kori, vejitebl, suimz, labsta, kalalu) 
Bon ah chiiz
Broun-schuu chikin/biif/puok
Red piiz suup
Pongkin suup
Schuu piiz (red kidni biin schuudong wid chikin fut/pig tiel/saal biif)
Manish Waata (guot-ed suup) (papiula wid mandem faa isupuoz fi gi man chrent - afrodiiziak)
Eskobiich fish
Makril rondong
Axtiel
Pepapat suup
Kalalu ah saalfish
Kiabij ah saalfish
Bulibiif ah kiabij
Stiim fish
Okro (okro ah saalfish tu)
Pigfut schuu
Koufut schuu (ah koukin tu)
Fruut juus (blenop-blenop)

 Papiula ingriidient 
Jumiekan fuud rich ina flieva ah ties. Dat a kaaz deh yuuz wuoliip a difrah-difrah siiznin we piipl kiah bai iizi-iizi a maakit, supamaakit, ar a di luokal shap ina deh komiuniti. Dem a som a di muos papiula siiznin ah fuud:

Miit
Chikin 
Biif
Puok
Guot
Kaan biif
Kou ed
Saalfish (jrai, saalt kad ar bakalao)
Saal biif
Axtiel
Koufut
Pigfut
Pigiez
Pigtiel
Fish 

Piiz ah biin

Laima biin
Red piiz (red kidni biin)
Gunggu piiz (pijin ar Kanggo piiz)
Braad biin

Fruut

Juun plom
Kuuli plom
Staar apl
Chaini jimbilin (Staarfruut ar karambuola)
Manggo
Pupaa
Jakfruut
Pain (painapl)
Apl (Uotyiiti/Iityuoti apl)
Banaana
Cheri
Tambrin
Anato
Saril (rozel)
Kien (shuga kien)
Guaava
Souwa sap (guanabana)
Pashan fruut
Pier (avokaado)
Kuoknat

Staachi fuud
Swiit pitieto
Pongkin
Bredfruut
Yam
Chuocho (chayote)
Dashiin, kuoko (Taaro)
Kasaava
Plaa'n (plaantin)
Griin banaana
Wiit flowa
Kaamii
Vejitebl

Swiit pepa
Tumatis
Uonian
Kalalu
Okro
Kiabij
Kyaarat
Aki
Pier (avokaado)

Spais
Pimento (aalspais)
Viniga
Saaya saas
Kechop
Gyaalik
Skelian
Taim
Blak pepa
Kach banit pepa
Kuokat milk
Jinja
Joerk spais
Anato
Tambrik

 Dizoert 
Nof Jumiekan dizoert mek wid kuoknat. Aal iskriim sohtaim mek wid kuoknat milk steda milk ar kriim. Di muos papiula aiskriim flieva a griepnot ah rom-ah-riezn. Sohtaim Jumiekan piipl iit aiskriim wid jelo, ef eni de bout.

Ada papiula dizoert ingkluud puon (swiit pitieta pudn), gizaada (pieschri shel wid grieta kuoknat filin), grieta kiek, tuoto (kuoknat kiek), banaana fritaz, kuoknat jraps, plaa'n taat, dukunu (wah Wes Afrikan dish we mek wid staach we swiitn - yuujali kaamii ar kasaava - ah rapop ina banaana liif ah bwail; piipl kaali bluu jraaz tu), ah machrimoni (staar apl wid arinj).

Category:Jumiekan fuud